cyanic-selkie/wikianc huggingface dataset:
Mosaiikklaas
Ajalugu
Mosaiikklaas kuulub puhumiseelsete klaasitehnikate hulka. Vanimad mosaiikklaasi näited pärinevad Mesopotaamiast ja Egiptusest umbes 15. sajandist eKr. Seejärel võeti see tehnika pärast sajanditepikkust pausi uuesti kasutusele nii hellenistlikus kui Rooma ühiskonnas. Väga kõrge taseme saavutas mosaiikklaasi valmistamine Roomas ajavahemikus 30. aastaist eKr kuni 50. aastateni. Hellenistlik ja rooma mosaiikklaas oli omakorda inspiratsiooniallikaks järgnevate perioodide klaasimeistritele. Pärast puhumistehnika leiutamist avastati sajandeid varjus olnud mosaiiktehnika taas islami kunstis eelkõige Lähis-Ida maades 8.–9. sajandil ja pärast katkestust uuesti 15. sajandi Veneetsias. Pärast 16. sajandit vajus mosaiikklaasi tehnika uuesti unustusse ja selle taasilmumine toimus 19. sajandi keskel Veneetsias, kust see levis üle Euroopa ja on tänapäeval kujunenud paljude klaasikunstnike väljendusvahendiks kogu maailmas.
Dobasna
Dobasna (poola keeles Dobośnia või Dubośna) on agrolinnake (endine alev) Valgevenes Mahiloŭ oblastis Kiraŭski rajoonis, Dobasna külanõukogu halduskeskus. Dobasna asub Dobasna jõe kaldal.
Ajalugu
Dobasnat on esimest korda kirjalikult mainitud XV sajandil, mil Vytautas andis selle Drucki vürstide valdusse. Hiljem läks asula tagasi Leedu suurvürstide valdusse.
XVI sajandil läks Dobasna Chodkiewiczite valdusse. Seoses territoriaal-administratiivse reformiga hakkas asula kuuluma Minski vojevoodkonda ja Rečyca maakonda. Dobasnast saj alev aastal 1587.
Alev vahetas korduvalt omanikku, kuni aastal 1716 hakkas see kuuluma Sapiehadele. Sapiehade valdusse jäi asula kuni XIX sajandini. Aastal 1793 läks küla teisel Poola jagamisel Vene impeeriumi koosseisu.
XIX sajandi alguses said asula omanikuks Bułhakid, kelle valdusse jäi mõis kuni oktoobrirevolutsioonini. Nemad ehitasid lähedal asuvasse Žyličy külla uue mõisasüdame. Aastail 1839–1862 töötas vanas mõisasüdames suhkruvabrik, mille toodangut turustati Moskvas, Hersonis ja Krementšukis. Vabrikus oli kasutusel aurumasin, seal töötasid ka hüdraulilised pressid.
Aastal 1919 läks Dobasna Valgevene NSV koosseisu. Sama aasta 19. jaanuaril hakkas see kuuluma Vene NFSV koosseisu, Valgevene NSV-le tagastati see aastal 1924.
Legende
Kohalik legend väidab, et varem asus asula teises kohas. Kui asulasse saabusid rüüsteretkele mongolid, nägid sealsed elanikud, et seda vastast pole võimalik jõuga võita. Nii võtsid nad rüüstajad lahkelt vastu, söötsid-jootsid neid, andsid parimad asemed ja soovisid neile head ööd. Öösel aga põletasid nad küla koos rüüstajatega maha, seejärel ehitasid uue küla selle praegusse asukohta. Sellest võõrustamisest olevat saanud asula nime Dobasna (Добрага сна – 'head ööd').
Laialehine kareputk
Taim kasvab puisniitudel, leht- ja segametsades. Taime esineb peamiselt Lääne-Eestis ja saartel.
Atchisoni maakond
Atchisoni maakond (Atchison County) on maakond USA-s Missouri osariigis.
Maakonna halduskeskus on Rock Port ja suurim linn Tarkio.
Maakonna pindala on 1418 km². Veepindala on 7 km².
Hugo Mitt
Hugo Mitt (11. oktoober 1926 Kurna vald – 14. september 1998 Tallinn) oli eesti teatrikunstnik ja graafik.
Elulugu
Tema isa oli vedurijuht ja ema äriteenija. Ta lõpetas 1941. aastal Jakob Westholmi Gümnaasiumi ja astus 1942. aastal Tallinna Kujutava ja Rakenduskunsti Kooli. 1949. aastal lõpetas ta Tallinna Riikliku Tarbekunsti Instituudi maali erialal.
Töötas aastatel 1948–1950 ja 1952–1953 Tallinna Riiklikus Tarbekunsti Instituudis õppejõuna. Aastatel 1949–1953 töötas ta Tallinna Riiklikus Draamateatris ja aastatel 1952–1959 oli Eesti Riikliku Kirjastuse mittekoosseisuline kunstnik. Alates 1960. aastast vabakunstnik.
Ta oli Kunstnike Liidu liige 1960. aastast.
Looming
Hugo Miti teosed olid esmakordselt eksponeeritud näitusel 1949. aastal, isikunäitused toimusid aastatel 1963, 1986, 1989 ja 1992.
Daugavpilsi kihelkond
thumb|250px|[[Kuramaa kubermang]] Daugavpilsi kihelkond (saksa keeles Kirchspiel Dünaburg, läti keeles Daugavpils draudzes novads) oli haldusüksus Ilūkste kreisis Kuramaa kubermangus Lätimaal.
Philip Billing
Kuni 2013. aastani kuulus ta Taani klubi Esbjergi noorteakadeemiasse. Seejärel liitus ta Inglismaa klubiga Huddersfield Town. Klubi põhimeeskonnas debüteeris ta Inglismaa esiliigas 2014. aasta aprillis. Enam hakkas ta põhimeeskonnas mänguaega saama hooajal 2015–16 ning lõi 13. veebruaril 2016 mängus Nottingham Foresti vastu oma esimese värava Inglismaa esiliigas. Aastatel 2016–2018 mängis ta Huddersfield Towniga Inglismaa kõrgliigas.
Taani jalgpallikoondises debüteeris Billing 7. oktoobril 2020 mängus Fääri saarte vastu.
Dzērbene piiskopilinnus
Dzērbene piiskopilinnus (eesti keeles varem ka Serbeni, saksa Serben) oli Riia peapiiskopkonna lätlaste aladel asunud teetõkke- ja majanduslinnus, mis kuulus Rauna linnusepiirkonda. Linnusekoht paikneb tänapäeval Lätis Vidzemes Cēsise piirkonnas Dzērbene vallas ja jääb endissesse Dzērbene mõis südamesse, mis asub Dzērbene külas asuvast luteri kirikust 900 m loodes, Āraisise järve ja Dzērbenest Raunasse viiva maantee vahel. Muinasajal kuulus piirkond Tālava maakonna lõunaossa, Autine linnusepiirkonna põhjapiiri lähedale. Venemaa keisririigi lõpuni kehtinud ajaloolise haldusjaotuse järgi asus linnus Liivimaa kubermangu Võnnu maakonna Dzērbene ja Drusti kihelkonnas (Kirchspiel Serben und Drostenhof).
Nimekujud
pisi|Vaade kunagise kastelli õuealalt edelasse, hilisema mõisa majandushoone suunas, mille eest varem jooksis läbi vallikraav. September 2013
Linnus asutamisest Liivi sõjani
1357 on baltisaksa ajaloolaste andmetel rajatud Dzērbene algne linnus Riia peapiiskopi Fromhold von Vyfhuseni poolt. Piiskopilinnuses pidi olema ka kabel.
1361 pantis peapiiskopi Fromhold Dzērbene linnuse Toreidas asuvale Riia peapiiskopkonna stiftifoogtile Barthold von Tiesenhausenile.
1479 hõivasid Liivimaa ordumeistri Bernhard von der Borchi väed 14 päevaga ilma lahinguta 13 peapiiskopi Silvester Stodewescheri linnust, sealhulgas ka Dzērbene. Varasemate baltisaksa ajaloolaste arvates võib aega pärast 1479. aastat lugeda ka linnuse asutamise ajaks. Ilmselt ordu siiski tugevdas kindlust ja ehitas selle ümber.
1485 andis Liivimaa ordu linnused peapiiskopile tagasi.
1555 kuulus linnus ja sellele kuuluvad Drusti (Drostenhoff) mõisad peapiiskopi kantslerile Christoph Sturzile, kellelt see küll koadjuutorivaenuse ajal järgmisel aastal ordumeister Wilhelm Fürstenbergi poolt ära võeti.
1556, pärast 24. juunit alistus linnus Vana-Liivimaa koadjuutorivaenuse käigus tõenäoliselt vastupanuta Liivi ordu vägedele.
Linnus Liivi sõjast tänapäevani
1559. aasta veebruari lõpus tulid Moskva tsaaririigi väed Liivimaa sõjakäigul olles röövides ja põletades Vecpiebalgi poolt ja jõudsid Serbeni alla. Lahingus võeti 7 sakslast vangi, kellest mõni hiljem pääses. Edasi suundusid venelased Skujene ja Nītaure peale. Ilmselt venelased ka hõivasid linnuse ja rüüstasid seda. Aasta lõpul, pärast venelaste lahkumist asus seal ametisse poola staarost.
1577 purustasid linnuse Vene tsaari Ivan Groznõi väed.
1580. aasta paiku läänistas Poola kuningas Stephan Bathory Serbeni ühele oma ohvitserile Johann Drobischile (poolapäraselt Jan Drobysz), kes oli oma isa ametijärglasena Serbeni staarost 1612. aastani.
1596 kinnitas järgmine Poola kuningas Sigismund III omandiõiguse jällegi dr. jur. Christoph Sturz juuniorile, kunagise kantsleri pojale. Mõlema omaniku vahel tekkis hiljem omandiõiguse üle suur riid.
1599 Revisio Privilegiorumis on mainitud Dzērbene juurde kuuluvat pühakoda (sacelli).
1601 veebruaris, Rootsi vägede ofensiivi käigus poolakate vastu vangistatakse Vana-Pebalgi linnuse vallutamisega seoses ka Serbeni staarost ja mõned teised aadlikud, kes toetasid Pärnu vojevoodi ja Vana-Pebalgi staarostit Dembinskyt.
XVII sajandil jagunes Serbeni pärandvarana kaheks – vanaks ja uueks mõisaks, mille seintes oli kasutatud vanu linnusemüüre.
1764 andis Venemaa keisririik Dzērbene kindralkortermeister vürst Waesemskoyle, kellelt see hiljem tagasi osteti ja 1771 kindralmajor parun Otto Weissmann von Weissensteinile välja läänistati.
1786. aastal A. F. Büschingu välja antud suures maateaduse raamatus on Dzērbenet kirjeldatud purustatud lossina. XVIII sajandi lõpus ehitati varemetele väikese nelinurkse torniga mõisahoone.
1905 revolutsiooni ajal põletati mõis maha ja seejärel ehitati jälle üles. Esimese maailmasõja ajal põles see uuesti, kuid 1929 restaureeriti.
1997 on mõõdistatud ja koostatud linnuse/mõisa asendiplaan.
2010 viidi läbi mõisahoone fassaadide ja siseruumide restaureerimistööd.
Ehitus
Linnus asus madalal kõrgendikul ja oli ruudukujuline, küljepikkustega 70 × 70 m ning seda ümbritsesid veega täidetud vallikraavid, mis ka kolmes küljes praegugi veel alles on. Linnuse nurgad asetsesid põhiilmakaarte suunas.
Praegune seisukord
Linnuse kirdepoolsesse külge on ehitatud mõisa peahoone. Hoone idanurga lähedal on idapoolse ümartorni vundamendi jäänused, mille ehitusaeg langeb arvatavasti tulirelvade ajastusse XV sajandil. Ka peahoone kirdepoolsel küljel on ümberehitatud ümartorni märgata. Mõisahoone sisse jäänud säilinud linnusemüüride ulatusest puudub teave. Vallikraavide järgi otsustades ümbritses linnuseala kaitsemüür, nii et tegemist võis olla seestpoolt vabakujundusliku laagerkastelliga.
Mõisahoones asuvad praegu vallavolikogu, rahvamaja, muusikakool ja kohvik.
Müügiautomaat
Müügiautomaat on kaupade või teenuste müügiks ehitatud automaat. Automatiseeritud on müüja-poolsed tegevused ehk makse vastuvõtmine ning kauba väljastamine.
Prantsuskeelne kirjandus
Prantsuskeelne kirjandus on ilukirjandus, mis on kirjutatud prantsuse keeles.
Sergi Drozdov
Serhi Drozdov (ukraina keeles Сергій Семенович Дроздов; sündinud 24. veebruaril 1962 Tšernihivis) on Ukraina sõjaväelane. Ta on endine Ukraina õhujõudude ülem.
Sõjaväeteenistus
Ta oli 2015-2021 Ukraina õhujõudude ülem.
Barisova
Barisova (ka Barisava või Borisova) on küla (vidējciems) Lätis Balvi piirkonnas, enne 2009. aastat Balvi rajoonis. Barisova on Vecumi valla keskus. Barisova asub Riiast 252,9 ja piirkonna keskusest Viļakast 6,5 kilomeetri kaugusel.
Asula tekkis Viļaka mõisa karjamõisa juurde, mis kujunes maareformi järel suurmajandiks. Nõukogude perioodil oli küla kohaliku sovhoosi keskasulaks. Aastal 1983 muudeti see Vecumi külanõukogu halduskeskuseks, kuhu aastal 1989 rajati ka raamatukogu ja postkontor. Aastatel 2009–2021 kuulus küla Viļaka piirkonda. Külas on ka rahvamaja, spordiväljak ja aastal 2001 ehitatud vabaõhulava.
Kaubamaja tänav
Kaubamaja tänav on tänav Tallinnas Kesklinna linnaosas Südalinna asumis. Kaubamaja tänav algab Estonia puiesteelt ja lõpeb Rävala puiesteel. Kaubamaja tänav on põhja-lõunasuunaline ja ligi 150 meetri pikkune.
Kaubamaja tänav sai nime 4. oktoobril 1991. , enne seda kasutati tänaval Lenini puiestee osa nimetust kuni 1991. aastani.
Hoonestus
Kaubamaja 4, Tallinna Kaubamaja vastas ühistranspordipeatuse juures asub Energia kohvik,.
Kaubamaja tn 6 asub korterelamu äripindadega
Kaubamaja tänava ja Estonia puiestee 1 // 3 nurgal asuv 1958. aastal ehitatud viiekorruseline nurgahoone ehitati algselt Eesti Energia peahoonena, kus tänapäeval asuvad korterid ja kaubanduspinnad (Melon Kaubanduskeskus). Hoone rekonstrueeriti aastatel 2001–2002 (arhitekt Martin Aunin), mille käigus lisati hoone fassaadile etteulatuvad klaaspinnad.
Níkos Christodoulídis
pisi|Níkos Christodoulídis (2019) Níkos Christodoulídis (kreeka keeles Νίκος Χριστοδουλίδης; sündinud 6. detsembril 1973 Geroskipous) on Küprose poliitik, alates 28. veebruarist 2023 Küprose president.
Ta lõpetas 1991. aastal Paphoses Peapiiskop Makariose Gümnaasiumi. Seejärel õppis ta politoloogiat New Yorgi Ülikoolis ja Ateena Ülikoolis.
Ta oli 1. märtsist 2018 11. jaanuarini 2022 Küprose välisminister.
Marek Peeba
Marek Peeba (sündinud 5. juulil 1992 Tallinnas) on eesti veemotosportlane.
Küüditamise ohvrite mälestusmärk
Küüditamise ohvrite mälestusmärk on Pärnus Riia maantee äärses Leinapargis asuv mälestusmärk küüditamise ohvritele. Mälestusmärk kujutab enesest kivist tekstitahvliga kivirahnu.
Leinapargis asub ka põlvele laskunud inimest kujutav kivist taies ning mälestusmärgi kõrval loomavaguni makett.
Saku staadion
Saku staadion on Harju maakonnas Saku vallas Saku alevikus aadressil Staadioni tänav 2 asuv staadion. Staadion hõlmab jalgpalli-, rannajalgpalli- ja rannavõrkpalliväljakut, samuti kettagolfi rada. Staadioni omanik on Saku Vallavalitsus ja valdaja Saku Valla Spordikeskus.
Konstantínos Mítroglou
Konstantínos Mítroglou (kreeka Κωνσταντίνος Μήτρογλου; sündinud 12. märtsil 1988 Kaválas) on Kreeka jalgpallur, ründaja. Ta mängib Prantsusmaa kõrgliiga klubis Marseille.
Koondisekarjäär
2007. aasta Euroopa alla 19-aastaste meistrivõistlustel saavutas ta Kreeka noortekoondisega teise koha. Mítroglou lõi turniiril kokku kolm väravat ning oli kahe teise mängija kõrval turniiri suurim väravakütt.
Debüüdi Kreeka rahvuskoondises tegi Mítroglou 14. novembril 2009 mängus Ukraina vastu. Esimese värava lõi ta Kreeka rahvuskoondises 15. augustil 2012 sõprusmängus Norra vastu.
Ta on kuulunud Kreeka koondisse 2012. aasta Euroopa meistrivõistlustel ja 2014. aasta maailmameistrivõistlustel.
Hiina Taipei
pisi pisi|Hiina Taipei esindus 2010. aasta taliolümpiamängude avatseremoonial Hiina Taipei (hiina keeles 中華臺北 või 中华台北 Zhōnghuá Táiběi) on nimi, mille all osaleb Hiina Vabariik (Taiwan) mõnes rahvusvahelises organisatsioonis ja peaaegu kõikidel spordivõistlustel.
Peetriturg
Peetriturg on tänav Tartus.
Tänav ümbritseb platsi, kus varem tegutses Peetri turg.
Tänav algab Mäe tänavalt, teeb täisnurkse pöörde, ristub Peetri tänavaga, teeb täisnurkse pöörde ning jõuab uuesti Mäe tänavale.
Menstruatsioonitaoline vereeritus
Menstruatsioonitaoline vereeritus ehk menstruatsioonitaoline veritsus on vereeritus tupest, mida põhjustab emaka limaskesta füsioloogiline seisund, kui sellele ei eelne ovulatsiooni (nagu menstruatsiooni puhul).
See esineb tavaliselt veres östrogeeni ja prostegerooni sisalduse vähenemise tõttu (sama signaal kutsub vereerituse esile ka menstruatsiooni puhul). Sel juhul esineb regulaarne menstruatsioonitaoline vereeritus tavaliselt rasestumisvastaste tablettide tarvitamisel tabletitsüklite vaheajal. Samuti esineb see hormoonravikuuri lõppemisel. Sel juhul toimub emaka limaskesta irdumine aeglasemalt ja vähem täielikult kui menstruatsiooni korral. Vereeritus algab kolm-neli päeva pärast tabletitsükli või hormoonravi lõppu.
Menstruatsioonitaolist vereeritust võib esineda ka pärast selliseid günekoloogilisi protseduure nagu emakaõõne abrasioon.
Vanakamar
Vanakamar on eesti perekonnanimi.
Perekonnanime Vanakamar (Wanakammar) on pandud Viljandi mõisas Viljandi kihelkonnas Viljandimaal. 2018. aasta 1. jaanuari seisuga on perekonnanimi Vanakamar Eestis alla viiel mehel ja 5 naisel.
Masahiko Kimura
Masahiko Kimura (jaapani keeles 木村 政彦 Kimura Masahiko; 10. september 1917 – 18. aprill 1993) oli jaapani judoka.
Kimurast sai 1935. aastal noorim (18-aastane) 5. dani musta vöö saanud judoka. Ta kaotas karjääri jooksul vaid neli matši, kõik 1935. aastal. Ta tuli Jaapani meistriks 1937 ja jäi võitmatuks 13 aasta jooksul.
Kariibi mere piraadid: Võõrastel vetel
"Kariibi mere piraadid: Võõrastel vetel" on 2011. aastal esilinastunud Ameerika fantaasiafilm, "Kariibi mere piraatide" filmisarja neljas osa ja järg filmile "Kariibi mere piraadid: Maailma lõpus" (2007).
See on esimene film selles sarjas, mida pole lavastanud Gore Verbinski (lavastaja oli Rob Marshall). Filmi produtsent oli Jerry Bruckheimer. Filmi peaosatäitjad on Kapten Jack Sparrow (Johnny Depp), Angelica (Penélope Cruz) ja Musthabe (Ian McShane). Filmi produtseeris Walt Disney Pictures ja see esilinastus USAs 20. mail 2011. Tegu oli sarja esimese filmiga, millel oli ka Disney Digital 3-D ja IMAX 3D formaat.
Filmi filmiti neljas kohas: Hawaiil, Suurbritannias, Puerto Ricos ja Californias. "Võõrastel vetel" läks maksma 410,6 miljonit USA dollarit, millega sai sellest maailma kõige kallim film. Film teenis üle maailma kokku 1 045 713 802 USA dollarit.
2017. aastal linastus filmisarja viies osa "Kariibi mere piraadid: Salazari kättemaks".
Kalana sadam
pisi|Kalana sadam 2011 Kalana sadam on sadam Hiiu maakonnas Kõrgessaare vallas Kõpu poolsaarel Kalana külas.
Oujda
Oujda (araabia keeles وجدة, berberi keeles ⵡⵓⵊⴷⴰ, Wujda) on linn Maroko kirdeosas, Alžeeria-Maroko piiri lähedal. Oujda on Orientali piirkonna keskus ning seal elab umbes 558 000 inimest. Linn paikneb Alžeeria piirist umbes 15 km läänes ja Vahemere rannikust umbes 55 km lõunas.
Salusaar
Salusaar on rabasaar Nätsi, Võlla ja Eassalu raba vahel; halduslikult Pärnu maakonnas Lääneranna vallas. Rabasaar on arvele võetud ürglooduse objektina.
Saku koolistaadion
Jalgpalliväljak on jalgpalliklubi Saku Sporting kodustaadion.
44th Street
pisi|[[Sixth Avenue ja West 44th Streeti ristmik]] 44th Street on New Yorgi keskse linnaosa Manhattani tänavajoonestikus rõhtsirge tee.
Tee harutänavatena
Püstsirge edela-kirdesuunaline Fifth Avenue poolitab rõhtsirge tee kaheks harutänavaks: West 44th Street ja East 44th Street.
Mõlemal harutänaval loendatakse aadressinumbreid alates linnaosa peamisest avenüüst lähtuvalt, vastavalt loodesuunal Hudsoni jõeni (nn läänes) ja kagusuunal East Riveri suudmelaheni (nn idas).
Vastseliina rajoon
Vastseliina rajoon oli haldusüksus Eesti NSV-s aastatel 1950–1959.
Vastseliina rajoon moodustati 1950. aastal Võrumaa Meremäe, Misso, Ruusmäe ja Vastseliina vallast.
Rajooni keskus oli Vastseliina alevik.
Rajooni loomisel kuulusid sellesse Kalatškovo, Kapera, Luhamaa, Luutsniku, Mauri, Obinitsa, Perametsa, Pugola, Ruusmäe, Tsolli ja Veretino külanõukogu.
1952–1953 kuulus Vastseliina rajoon Tartu oblasti koosseisu.
1954. aastal liideti teiste külanõukogudega Luhamaa, Luutsniku, Pugola, Tsolli ja Veretino külanõukogu. Mauri nimetati ümber Illi külanõukoguks, Kalatškovo Meremäe külanõukoguks ja Perametsa Saaluse külanõukoguks.
Malatitze lahing
Malatitze lahing (vene poolel tuntud ka kui Dobroje lahing) oli Põhjasõja käigus 14. (3). juulil (Rootsi kalendri järgi 4. juulil) 1708 Rzeczpospolita aladel Malacičy alevi all Vene tsaaririigi sõjaväe ja Rootsi sõjavägede vahel toimunud lahing, mille tulemust peavad mõlemad lahingus osalenud pooled oma võiduks.
Eellugu
1706. aastal olid rootslased suutnud August II Poola troonist loobuma sundida. Vilniuses ja Smarhońis talvitunud Rootsi vägedel oli seejärel plaanis rünnata oma tugevaimat vastast Venemaad. Vene väed olid talvitunud Minski ja Čašniki all. Kuuldes, et rootslased ei liigu mitte otse Moskva peale, vaid suunduvad Biarezina jõe suunas, otsustasid Venemaa vägede juhid Šeremetjev ja Menšikov Dnepri jõe ääres kaitsele asuda. Juuli alguseks olid Vene väed jõudnud Škłoŭ linna alla, vägede parem tiib asus aga Hołowczyni alevi all.
14. ukj (3 vkj) juulil 1708 toiminud Hołowczyni lahingus purustasid Rootsi väed kuningas Karl XII juhtimisel venelaste arvuliselt neid enam kui kahekordselt ületava (28 500 meest) armee, mida juhtis Boriss Šeremetev. Seejärel ületasid Rootsi väed Dnepri, hõivasid Mahiloŭ linna ja seejärel ka Čerykaŭ linna. Edasi tegid Rootsi väed ootamatu pöörde, asudes liikuma Mscisłaŭ linna poole. Rootsi väed luuret ei teinud.
Vene väed asusid toona Čornaja Natapa jõe ääres Dobraje (vene k. Dobroje) külas. Kui Peeter I sai teada, et rootslaste parem tiib Carl Hustaf Roosi juhtimisel (neli jalaväerügementi ja üks ratsaväerügement) on jõudnud nende lähedale soisesse piirkonda Čornaja ja Biełaja Natapa vahel, otsustas ta ära kasutada olukorda, et need väed olid peajõududest kolme kilomeetri kaugusel, ja selle purustada. Selleks saatis ta rootslasi ründama Mihhail Golitsõni kaheksa jalaväepolgu eesotsas ja Gebhardt Pflugki 30 ratsaväeeskadroni eesotsas. Golitsõni juhtimise all läksid rünnakule venelaste sõjaväe eliitväeosad Preobraženskoje kaardiväepolk ja Semjonovskoje kaardiväepolk, samuti Ingeri, Narva, Astrahani, Kiievi, Schlüsselburgi ja grenaderipolgud. Rootslaste väed asusid sel ajal soisel lagendikul, kus neil olid piiratud liikumisvõimalused, eriti ebasoodsal positsioonil oli aga nende ratsavägi. Nende laagripaiga ümber olid rajatud välikindlustised, aga Karl XII kavatses neile leida uue asupaiga, kus neil oleksid soodsamad manööverdamisvõimalused. Golitsõn pidi rootslasi ründama, sellal kui Pflugi ülesanne oli Rootsi väed ümber haarata.
Lahingu käik
Ööl vastu 10. septembrit jõudsid Vene jalaväelased Mihhail Golitsõni juhtimisel Rootsi vägede lähedusse. Kolm polku saatis Golitsõn valvama Čornaja Natapa jõele rajatud silda, nii et need reaalselt lahingus ei osalenud. Rünnakule läks Golitsõn vaid viie polguga. Neid varjas udu, nii et Vene vägede kell kuus hommikul alanud rünnak oli rootslastele täiesti ootamatu. Malacičy lähistel laagris olnud Rootsi vägedes ja eesliinile jäänud Jönköpingi rügemendis tekkis kaos, milles saabus pööre alles siis, kui Skaraborgi rügement karoliinide stiilis rünnakule asus. Nende vasturünnak purustas ühe venelaste polgu täielikult ja selle peatas alles kokkupõrge venelaste kaardiväepolkudega. Kogu Vene väe tähelepanu pöördus nüüd Skaraborgi rügemendile ja pärast seda, kui see oli kaotanud oma väepealiku Otto Sperlingu, asusid skaraborglased taanduma. Selle aja peale olid lahinguvõimelisteks saanud ka teised rootslaste rügemendid (Närke-västerbotteni rügement, Västerbotteni rügement) ja tegutsema asus ka nende ratsavägi.
Kui Karl XII kuulis venelaste rünnakust, otsustas ta algul abivägesid mitte saata, lootuses, et venelased ei saa nii nende peajõudude asukohta teada. Hiljem aga saatis ta Roosile appi kaks rügementi (Dali rügement ja Uusimaa ning Häme lääni ratsaväerügement), et need aitaksid tema vägedel peajõudude juurde taganeda. Rootslased seda ka tegid, sest Pflugki ratsaväelased jäid soisel maastikul lahinguväljale hiljaks (täpselt nagu soine maastik muutis rootsi ratsaväelased jalaväelastest aeglasemaks, olid samal maastikul jalaväelastest aeglasemad ka vene ratsaväelased). Ränki kaotusi talunud Golitsõni väed rahuldusid rootslaste laagri hõivamisega; taganevaid rootslasi jälitada and ei suutnud.
Mirjam
Mirjam on naisenimi.
Orjaku sadam
pisi|Orjaku sadam suvel 2013 pisi|Orjaku sadam ja Kassari saar Orjaku sadam on sadam Hiiu maakonnas Kassari saarel Orjaku külas.
Mirjam
2018. aasta seisuga oli see Eestis populaarsuselt 195. naisenimi. 1. jaanuari 2018 seisuga oli Eestis eesnimi Mirjam 955 naisel.
Orjaku sadam
Sadamat hakati ehitama 1912. aastal Läänemere miinilaevastiku baasiks. Esimese maailmasõja ajaks olid kaks kaitsemuuli valmis. 1978–1982 ehitas kalurikolhoos Hiiu Kalur sadamasse jahtklubi.
Malatitze lahing
Lahingu tulemused
Rootslaste poolel langes 300 meest, lisaks kaotasid nad 750 meest haavatutena. Skaraborgi rügement kaotas hukkunutena 109 meest, 227 selle rügemendi sõdurit sai haavata. Vene väed kaotasid 750 meest surnutena, lisaks sai neil 2000 meest haavata. Eriti ränk oli lahing Preobraženskoje polgule, mis kaotas 2/3 oma koosseisust. Lahingut peavad oma võiduks nii Vene väed, kuna rootslased taganesid vastavalt peajõududelt tulnud korraldusele oma kindlustatud laagripaigast, kui ka Rootsi väed, mis Pflugki hilinemise tõttu nurjasid Peeter I plaanid; ka taganesid rootslaste peajõududega kokkupõrget mitte soovinud Vene väed pärast laagri hõivamist lahinguväljalt.
Orjaku sadam
Orjaku sadama merepoolset ohutut ligipääsu märgistavad Hiiumaa lõunarannikul Jausa lahe ääres asuvad monteeritud raudbetoonrõngastest 1962. aastal ehitatud Orjaku liitsihi tuletornid. Alumise tuletorni kõrgus on 10 meetrit ja ülemise tuletorni kõrgus on 16 meetrit. Tuletorne on kujutatud Omniva avaldatud ja Roman Matkiewiczi kujundatud postmarkidel, mille alumist tuletorni kujutav postmargi nominaal on 0,65 eurot ja ülemist tuletorni kujutav postmargi nominaal on 1,40 eurot.
Robert Gernhardt (advokaat)
Robert Gernhardt (15. september 1899 Väike-Kambja mõis, Tartumaa – surma aeg ja koht teadmata) oli Eesti advokaat.
Ta õppis 1920–1924 Tartu Ülikooli õigusteaduskonna kaubandusosakonnas ja 1924–1927 (lõpetas) Tartu Ülikooli õigusteaduskonnas.
Anton Elias
pisi|Anton Elias pisi|Anton Elias (1958). Foto KGB jälitustoimikust Anton Elias (1. veebruar 1899 Tuhalaane vald, Viljandimaa – 21. detsember 1971 Dubravlag, Mordva ANSV) oli eesti jurist, vallavanem ja metsavend.
Robert Gernhardt (advokaat)
Robert Gernhardt osales Vabadussõjas, oli 1927–1936 vandeadvokaat Roman Birkenbergi abi, 1936–1939 vandeadvokaat Tallinnas. 1939. aastal siirdus ta ümberasujana Saksamaale. 1945. aasta veebruaris kuulus ta Volkssturmi, jäi teadmata kadunuks.
Anton Elias
Ta lõpetas 1926. aastal Tartu Ülikooli õigusteaduskonna.
1929–1931 oli ta vandeadvokaat Voldemar Klausi abi Tartus ja talu omanik, Saksa okupatsiooni ajal Tuhalaane vallavanem ja Omakaitse liige. Alates 1944. aastast varjas ta end August Piibu nime all, arreteeriti 5. märtsil 1958 Lodja külas, mõisteti Eesti NSV Ülemkohtu poolt Vene NFSV kriminaalkoodeksi §58-1a ja §58-11 alusel 19. mail 1958 25 aastaks vangilaagrisse. Ei kuulunud ühegi amnestia alla. Suri Mordva ANSV-s Dubravlagis 21. detsembril 1971.
Robert Gernhardt (advokaat)
Tema poeg Robert Gernhardt (1937–2006) oli saksa kunstnik ja kirjanik.
Gulf Air
Gulf Air (araabia: طيران الخليج Τayarān al-Khalīj) on Bahreini peamine lennufirma. Peakorter asub Bahreini rahvusvahelises lennujaamas ja pakub lennuliini regulaarselt 41 sihtpunkti 23 riiki Aafrikas, Aasias ja Euroopas. Lennufirma peamine baas on Bahreini rahvusvaheline lennujaam.
John Konesky
John S. Konesky (sündinud 19. novembril 1980 Columbuses Ohio osariigis) on Ameerika Ühendriikide kitarrist.
Peetri tiik
pisi|Peetri tiik 2014. aastal. Peetri tiik ehk Peetrituru tiik on tiik Tartus Raadi-Kruusamäe linnaosas.
Tiik asub Peetri tänava ääres Peetrituru platsi lähedal.
Arup
pisi|150px|[[Logo]] pisi|300px|[[Sydney ooperiteater]] pisi|300px| [[Taanit ja Rootsit ühendav Øresundi sild]]
Arup on Suurbritannias asuv rahvusvaheline kontsern peakorteriga Londonis, mis pakub ehitusvaldkonna inseneriteenuseid.
Ettevõte on spetsialiseerunud ehitiste kavandamise, planeerimise, projekteerimise, projektijuhtimise ja ehitusnõustamisele, arvestades ehituskeskkonna kõiki aspekte. Arup tegutseb üle maailma. Kontsernil on 92 bürood 37 riigis ja töötajaid kokku üle 10 000. Arup on eri projektidesse kaasatud rohkem kui 160 riigis.
Asutamine ja reorganiseerimine
1946. aastal asutas Ove Arup Londonis omanimelise ettevõtte Ove N. Arup Consulting Engineers, mille nimeks sai 1946. aastal Ove Arup & Partnerid.
1970. aastal asutati ettevõte Ove Arup Partnership, mis sai juba nimetatud ettevõtete emaettevõtteks. Alates 2000. aastast on kontsern tuntud lihtsalt kui Arup.
Sidesõna
Sidesõna ehk konjunktsioon on muutumatu sõna, mille ainsaks süntaktiliseks funkt­siooniks on siduda lauses moodustajaid, seejuures viimaste vormi mõjustamata.
Sidesõnu on kõikides keeltes vähe. Eesti keeles on neid paar­kümmend: ja, ning, ega, ehk, või, aga, kuid, ent, vaid, et, kui, kuna, sest, kuni, kuigi, ehkki, nagu, arhailised saati, elik ning liitsõnalised justkui, otsekui. Nt ''Alguses lõi Jumal taeva ja maa. See on hea raamat, aga too teine on huvitavam. Jüri on noorem kui Mari''.
Paljud sidesõnad kuuluvad ka ühendsidendite koosseisu koos ase- või rõhumäärsõnaga: nii et, nõnda et, sellepärast et, niikaua kui, parajasti kui, nõnda nagu, kas ... või, kui ... siis, ei ... ega, niihästi ... kui ka jne; nimi‑ või asesõnafraasiga: selleks et, samal ajal kui, sel ajal kui, selle asemel et, sellest hoolimata et, peale seda kui. Nt ''See küsimus jääbki lahendamata, niikaua kui kumbki pool järeleandmisi ei tee. Nad peavad valima kas ühe või teise võimaluse, muud väljapääsu pole. Ta istus uuesti laua taha, samal ajal kui külalised alles esikus kobistasid. Õhk oli lämbe, sellest hoolimata et päev läbi oli vihma sadanud''. Kõige enam mitme­sõnalisi sidendeid moodustavad sidesõnad et ja kui, üldse ei moodusta neid sidesõnad ja, ning, ehk, elik, kuna, kuigi, ehkki, otsekui, justkui.
Vastavalt oma võimele esineda rinnastavas või alistavas seoses jagunevad sidesõnad rinnastavateks (ja, ning, saati, elik, või, ega, aga, kuid, ent, vaid) ja alistavateks (et, kuna, sest, kuigi, ehkki, olgugi, nagu, otsekui, justkui). Nt linn ja maa; kolm või neli; teab, aga ei räägi – ''Ma tean, et loota pole midagi. Ta vaatas mind nagu ilmutust''. Sidesõnad kui, kuni, ehk võivad esineda nii rinnastavas kui ka alistavas seoses, nt Valvasin ööd kui päevad – Söö, kui maitseb. ''Paranemine võtab kolm kuni neli kuud – Ole siin, kuni ma tulen. Maria oli komtess ehk krahvipreili – Ehk ta küll kõike teab, ei räägi ta midagi.''
Rinnastavad sidesõnad jagunevad tähenduse järgi ühendavateks ja eraldavateks. Ühendavad sidesõnad on kas üldühendavad: ja, ning, ega, saati, nt Alguses lõi Jumal taeva ja maa, vastandavad: aga, kuid, ent, vaid, nt Tuleksin hea meelega, aga mul pole aega, või seletavad: ehk, elik, nt Ta töötab Eesti Keele Instituudis ehk endises Keele ja Kirjanduse Instituudis. Eraldav sidesõna on või, nt elu või surm.
Alistavad ja alistav-rinnastavad sidesõnad võivad täita väga erinevaid funktsioone, olenevalt sellest, missuguste sõnadega koos nad sidendi moodustavad ja/või missuguseid osalauseid omavahel ­seovad.
Ilmatsalu tänav
Ilmatsalu tänav (saksa keeles Ilmatzalsche Straße) on tänav Tartus.
Ta algab Näituse ja Ludvig Puusepa tänava ristmikult ning lõpeb Betooni tänava ristmiku juures linnapiiril. Tänava pikkus on 1,16 km.
Leps
Leps, ka Lepsen, Leppes ja Lepsch oli teadmata päritolu aadlisuguvõsa.
Ilmatsalu tänav
Tänav on nimetatud Tartu linnavolikogu otsusega 14. novembrist 1927.
Leps
Päritolu ja varasem ajalugu
Tõenäoliselt oli suguvõsa esimene teadaolev liige Thyle Leppes, keda mainitakse Eestimaal 1384. aastal. 1453. aastal on Tallinnas mainitud Kersten Lepsi. 1530. aastal ostis Heinrich Leps (suri 1530) Saaremaal Kargi mõisa; temaga saab alguse suguvõsaliin.
Heugraben
thumb|280x280px
Heugraben on vald (Gemeinde) Austrias Burgenlandi liidumaal Güssingi ringkonnas.
495 eKr
Aasta 495 enne Kristuse sündi ehk meie ajaarvamist.
Thatcher Demko
pisi|Thatcher Demko (2020) Thatcher Douglas Demko (sündinud 8. detsembril 1995 San Diegos Californias) on USA jäähokimängija, kes mängib väravavahina NHL-i klubis Vancouver Canucks.
Aastatel 2013–2016 mängis ta Boston College'i jäähokimeeskonnas. Hooajal 2015–16 pälvis ta üliõpilasliiga hooaja parima väravavahi auhinna Mike Richter Award.
Agustín Marchesín
Agustín Federico Marchesín (sündinud 16. märtsil 1988 San Cayetanos) on Argentina jalgpallur, kes mängib väravavahina Hispaania kõrgliigaklubis Celta de Vigo ja Argentina jalgpallikoondises.
Thatcher Demko
2014. aastal valiti ta NHL-i draft'is Canucksi poolt 36. valikuna. Aastatel 2016–2018 mängis ta põhiliselt American Hockey League'is (AHL) Canucksi noorteklubis Utica Comets. 2018. aastal valiti ta AHL-i tähtede mängule.
Agustín Marchesín
Ta alustas klubikarjääri Argentina klubis Club Atlético Lanús, mille meeskonnas debüteeris ta Argentina kõrgliigas 2009. aastal. 2013. aastal võitis ta klubiga Copa Sudamericana.
Thatcher Demko
NHL-is tegi Demko Canucksi meeskonnas debüüdi 31. märtsil 2018 mängus Columbus Blue Jacketsi vastu.
Li Keqiang
Li Keqiang (lihtsustatud hiina kirjas 李克强; traditsioonilises hiina kirjas 李克強; sündinud 1. juulil 1955 Hefei linnas Anhui provintsis) on Hiina poliitik, alates 15. märtsist 2013 kuni 11. märtsini 2023 Hiina RV valitsusjuht (Riiginõukogu esimees). Ta oli 2012–2022 Hiina Kommunistliku Partei Keskkomitee poliitbüroo alalise komitee liige.
Agustín Marchesín
Seejärel mängis ta Mehhiko kõrgliigas, aastatel 2014–2016 Santos Lagunas ja 2016–2019 Club Américas ning ta tuli mõlema klubiga korra Mehhiko meistriks. Ta valiti kolmel korral Mehhiko kõrgliiga hooaja sümboolsesse koosseisu.
Thatcher Demko
Demko kuulus USA jäähokikoondisse 2019. aasta maailmameistrivõistlustel.
Agustín Marchesín
2019. aasta juulis sõlmis ta nelja-aastase lepingu Portugali kõrgliigaklubiga FC Porto. Ta sai Iker Casillase järel Porto põhiväravavahiks. Hooajal 2019–20 tuli ta Portoga Portugali meistriks. Lisaks valiti Marchesín sel hooajal Portugali kõrgliiga hooaja sümboolsesse koosseisu. Teist korda tuli ta Portugali meistriks hooajal 2021–22.
Li Keqiang
Ta omandas 1995. aastal doktorikraadi majanduses.
Aastal 1998 nimetati ta 43-aastaselt Henani provintsi kuberneriks, millega ta oli noorim provintsikuberner Hiinas. Selles ametis oli ta kuni 2003. aastani. 2002–2004 oli ta ka Kommunistliku partei sekretär Henanis ning seejärel 2004–2007 Kommunistliku partei sekretär Liaoningi provintsis.
Agustín Marchesín
2022. aasta augustis sõlmis ta kolmeaastase lepingu Celta de Vigoga.
Marchesín tegi koondisedebüüdi 16. märtsil 2011 sõprusmängus Venezuela vastu. Ta on kuulunud Argentina koondisse 2015. aasta Copa Américal, 2019. aasta Copa Américal ja 2021. aasta Copa Américal.
Moonika
Moonika on naisenimi.
Li Keqiang
Aastatel 2008–2013 oli ta Hiina asepeaminister ning valiti seejärel Hiina Rahvavabariigi peaministriks.
Moonika
2018. aasta seisuga oli see Eestis populaarsuselt 225. naisenimi. 1. jaanuari 2018 seisuga oli Eestis eesnimi Moonika 754 naisel.
Li Keqiang
Li juhtimise all tuli Hiina RV valitsus välja plaaniga Made in China 2025.
Märtsis 2022 teatas Li, et kui 2023. aasta märtsis tema ametiaeg peaministrina lõppeb, siis ta uueks ametiajaks ei kandideeri.
435 eKr
Aasta 435 enne Kristuse sündi ehk meie ajaarvamist.
Aizlauce kihelkond
thumb|250px|[[Kuramaa kubermang]] Aizlauce kihelkond (saksa keeles Kirchspiel Ueberlauz, läti keeles Aizlauces draudzes novads) oli haldusüksus Ilūkste kreisis Kuramaa kubermangus Lätimaal.
Elanikele toetuv kaitse
Elanikele toetuv kaitse (inglise keeles civilian-based defence) on Gene Sharpi vägivallatu võitluse kontseptsioon, mille kohaselt sisemise võimuanastamise ja välise sissetungi ärahoidmiseks ja enda kaitsmiseks rakendatakse tavapärase relvastuse asemel ühiskonna enda jõudu.
Elanikele toetuva kaitse eesmärk on takistada vaenlast ühiskonna üle kontrolli kehtestamast. Vaenlane võib antud juhul olla kas sisemine võimuanastaja või välismaine vallutaja. Elanikele toetuvat kaitset võib kasutada ka vastuhakkamisel diktatuurile või muud tüüpi rõhumisele. Elanikele toetuv kaitse saavutab oma eesmärgid vaenlase ja tema esindajate (näiteks ametnike või sõjaväe) autoriteedi õõnestamise kaudu.
Elanikele toetuva kaitse kontseptsioon lähtub tõdemusest, et kõik riigid, sõltumata nende poliitilisest või majanduslikust staatusest, peavad pidevalt tundma muret võimaliku võõrsissetungi või sisemise võimuanastamise pärast.
Elanikele toetuva kaitse relvad on psühholoogilised, sotsiaalsed, majanduslikud ja poliitilised. Neid relvi kasutab kogu rahvas ja ühiskonna institutsioonid. Selliste relvade hulka kuuluvad näiteks streigid, boikotid ja ulatuslik koostööst keeldumine vaenlasega. Elanikele toetuv kaitse vastandub näiteks terrorismile või partisanisõjale.
Eesti Rahvarinde kodanikuallumatuse plaan aastast 1991
Võitluses Nõukogude Liidust sõltumatuse saavutamise eest loobusid eestlased, lätlased ja leedulased kasutamast terroristliku või partisanisõja taktikat ning rakendasid suurel hulgal vägivallatuid tsiviilelanikele toetuvaid võitlusmeetodeid.
Näiteks 1991. aasta jaanuaris kuulutas Rahvarinne välja vastupanuplaani, mida nimetati kodanikuallumatuseks. Nõukogude Liidu keskvõimu rünnaku korral soovitati inimestel
Leedu valitsuse üleskutse jaanuaris 1991
Leedus kutsus Leedu valitsus 1991. aasta jaanuaris rahvast üles kaitsma sõltumatut parlamenti Nõukogude võimude rünnaku eest. Nõukogude sõjaväelased olid tapnud Vilniuse teletorni juures 14 inimest ja jätkasid strateegiliste objektide hõivamist. Leedu Ülemnõukogu teatas, et Nõukogude täieliku sõjalise okupatsiooni korral on kõik valitsusasutused kohustatud mitte tegema koostööd okupatsioonijõududega ja isikutega, kes neid teenivad. Inimestel paluti järgida allumatuse, vägivallatu vastupanu ja poliitilisest ning sotsiaalsest koostööst keeldumise põhimõtteid kui esmatähtsaid meetodeid võitluses iseseisvuse eest.
Vicar
Víctor José Arriagada Ríos (16. aprill 1934 Santiago – 3. jaanuar 2012 Santiago) oli Tšiili koomiksikunstnik.
Elanikele toetuv kaitse
Vägivallatu Kaitse Keskuse loomine Lätis juunis 1991
1991. aastal astus Läti Nõukognde kallaletungi kartuses samme elanikele toetuva kaitsepoliitika suunas. 1991. aasta juunis kiitis Läti Ülemnõukogu heaks Vägivallatu Kaitse Keskuse loomise. Keskuse poolt välja töötatud Läti Vabariigi vägivallatu kaitse aluseks oli täielik koostööst keeldumine ja järeleandmatus vastasele. Töötati välja juhendid riigiorganitele, eraorganistasioonidele ja üksikisikutele selle kohta, mida teha Nõukogude Liidu mahitusel toimuva riigipöörde korral ja kuidas jätkata võitlust okupatsiooni tingimustes. Nende soovituste väljatöötamine viidi lõpule ja soovitused jagati elanikele välja Nõukogude Liidus 18.–21. augustil 1991 toimunud putši ajal.
Vicar
Ta õppis Tšiili tehnikaülikoolis elektroonikainseneriks.
Elanikele toetuv kaitse
Vägivallatu Kaitse Keskuse loomine Lätis juunis 1991
Balti riigid võtsid kiiresti omaks putšile kaasaaitamisest keeldumise ja selle tõjumise poliitika, kuid riigipöördekatse kiire lüüasaamine Moskvas muutis edasise vastupanu ebavajalikuks.
Kirjandus
Gene Sharp 1994. Elanikele toetuv kaitse: postmilitaarne relvasüsteem (Civilian-based defence, Princeton University Press, 1990). Tõlkija Tiia Kaare, toimetaja Tiina Ets. Informare, Tallinn. ISBN 9985-816-03-X
Vicar
Aastal 1960 kolis ta Hispaaniasse, kus teenis esialgu elatist illustraatorina, alates 1966. aastast joonistas ka koomikseid. Aastal 1971 hakkas ta koomikseid joonistama Taani kirjastusele Egmont Disney.
Aastal 1975 pöördus ta Tšiilisse tagasi ja rajas oma stuudio. See avaldas samuti Disney tegelaste koomikseid, mida mõtles välja ise. Tema alluvuses töötas hulk kunstnikke, kes suurema osa kunstnikutööst ise ära tegid.
Mohamed Elyounoussi
pisi|Mohamed Elyounoussi 2017. aastal [[FC Baseli särgis]] Mohamed Amine Elyounoussi (sündinud 4. augustil 1994 Al Hoceimas) on Marokos sündinud Norra jalgpallur, kes mängib ründaja või äärepoolkaitsjana Inglismaa Premier League'i klubis Southampton ja Norra jalgpallikoondises.
Ta alustas klubikarjääri Norra klubis Sarpsborg, mille meeskonnas debüteeris ta Norra kõrgliigas 2011. aastal.
Aastatel 2014–2016 mängis ta Norra kõrgliigas Molde ridades. 2014. aastal tuli ta Moldega Norra meistriks.
2016. aasta juulis sõlmis ta nelja-aastase lepingu Šveitsi kõrgliiga klubiga FC Basel. Hooajal 2016–17 tuli ta Baseliga Šveitsi meistriks. Aastatel 2016–2018 lõi Elyounoussi kahe hooaja jooksul Šveitsi kõrgliigas 22 väravat.
Aastatel 2019–2021 mängis ta Southamptonist laenul Šotimaa kõrgliiga klubis Celtic. Hooajal 2019–20 tuli ta Celticuga Šotimaa meistriks.
Hooajal 2020–21 naasis ta Southamptoni. 25. augustil 2021 tegi ta liigakarika mängus Newport County vastu kübaratriki. Kolm päeva hiljem lõi ta mängus Newcastle Unitedi vastu oma esimese värava Inglismaa kõrgliigas.
Norra jalgpallikoondises tegi Elyounoussi debüüdi 18. jaanuaril 2014 mängus Poola vastu. Koondisekarjääri esimese värava lõi ta 13. juunil 2017 sõprusmängus Rootsi vastu.
Euroopa puupealinn
Euroopa puupealinn ehk Euroopa puude linn (European City of the Trees) on auhind, mida Euroopa Puuhoolduse Nõukogu (EAC) annab alates 2007. aastast igal aastal välja ühele Euroopa linnale, mis on silma paistnud rikkaliku haljastuse poolest.
45th Street
pisi|[[Madison Avenue ja East 45th Street tänava ristmik]] 45th Street on New Yorgi keskse linnaosa Manhattani tänavajoonestikus rõhtsirge tee.
Tee harutänavatena
Püstsirge edela-kirdesuunaline Fifth Avenue poolitab rõhtsirge tee kaheks harutänavaks: West 45th Street ja East 45th Street.
Mõlemal harutänaval loendatakse aadressinumbreid alates linnaosa peamisest avenüüst lähtuvalt, vastavalt loodesuunal Hudsoni jõeni (nn läänes) ja kagusuunal East Riveri suudmelaheni (nn idas).
Ethiopian Airlines
Ethiopian Airlines (amhari: የኢትዮጵያ አየር መንገድ (Yäitəyop̣əya äyärə mänəgädə); የኢትዮጵያ (Yäitəyop̣əya) lühikeselt), endine Ethiopian Air Lines (EAL) ja sageli nimetatakse lihtsalt Ethiopian, on Etioopia lennufirma ja kuulub täielikult riigi valitsusele. Selle kodulennujaam ja peakorter asub Addis Abebas Bole rahvusvahelises lennujaamas, kus lennufirma teenindab 123 reisijate sihtkohta, millest 20 on regionaalsed ja 44 kargo sihtkohta.
Teele
Teele on naisenimi.
2022. aasta 1. jaanuari seisuga oli Eestis eesnimi Teele 743 naisel. Teele oli populaarsuselt 229. naisenimi.
2018. aasta seisuga oli see Eestis populaarsuselt 244. naisenimi. 1. jaanuari 2018 seisuga oli Eestis eesnimi Teele 676 naisel.
Tallinna Tehnikaülikooli spordihoone
Spordihoones on suur saal, aeroobika saalid, jõusaalid, mitu palliväljakut, sealhulgas tenniseväljak ja rannavolle väljakud.
Spordihoone on TTÜ pallimänguvõistkondade kodusaal.
Polaroid
Polaroid on õhukesest plastiklehest materjal, mis laseb läbi ainult kindla polarisatsiooniga valgust ja nõrgendab (neelab) tugevalt ristsihis polariseeritud valgust
Polaroid on kõige sagedamini kasutatav dikromaatne materjal. See absorbeerib selektiivselt valgust tasapinnalt, mis tavaliselt edastab vähem kui 1% valgust läbi polaroidilehe. See võib aga edastada rohkem kui 80% valgust risti tasapinnal. Sõna "polaroid" viitab tavaliselt polaroidi H-lehele, mis on joodiga immutatud polüvinüülalkoholi leht. Polüvinüülalkoholi leht kuumutatakse ja venitatakse ühes suunas samal ajal pehmendades, mille tulemuseks on pika polümeerse molekuli joondamine venitamise suunas. Kui jood lisatakse, siis kinnituvad joodi aatomid joondatud ahelatele. Joodi aatomid tekitavad elektronid, mis võivad liikuda hõlpsasti piki joondatud ahelaid, kuid mitte nendega risti. Nende ahelatega paralleelsed elektriväljaga lained imenduvad intensiivselt elektronide liikumise ahelate kaudu.
Teisisõnu on tegemist filtriga, mis neelab läikivatelt pindadelt peegeldunud segava valguse, mistõttu on ideaalne kasutamiseks talvistes tingimustes, vee peal liigeldes ja ka tavalises liikluskeerises. Polaroidprille kasutatakse ka pingete tuvastamiseks läbipaistvates materjalides, kus mehaaniliste pingete tekitatud optilise kaksikmurdumise abil saab polaroidide vahel visualiseerida pingete jaotust, stereovisiooni ehk 3D-kino teatud variantides vasaku ja parema silma kujutiste eraldamiseks ning fotograafias.
Tööpõhimõte
Kuna valgus koosneb tohutust arvust lainetest, siis võib sealt leida maapinna suhtes nii horisontaalselt kui vertikaalselt levivaid laineid. See teadmine andis teadlastele võimaluse hakata neid valguskiiri sorteerima. Selleks kasutatakse keemiliselt töödeldud klaase, mis on võimelised läbi laskma ainult ühes konkreetses suunas liikuvat valgust ja samal ajal blokeerides kas täielikult või osaliselt teised laine suunad
Varasematel aegadel ja vahel ka praegu kasutatakse polaroidi nimetust ekslikult iseloomustamaks fotokroomläätse, mis on aga UV-valguse toimel isetumenev prillilääts ning peegelduste vähendamise funktsiooni sellel pole. Valmistatakse ka mõlema tehnoloogia funktsiooni täitvaid prilliläätsi ehk fotokroomseid polariseerivaid prilliläätsi, mis käituvad sarnaselt tavalise fotokroomläätsega. Enamiku tootjate valmistatavad polaroidid pakuvad ka väga head kaitset ultraviolettkiirguse (UV) eest. Kuna baasmaterjali näol võib olla tegu eri variantidega, erinevad ka võtted kõrgekvaliteedilise UV-kaitse saavutamiseks prilliläätsel. Värvitu mineraalklaasi puhul kantakse UV-filter toonitud polaroidkilele, mis klaasiga liidetakse. Plastikmaterjalide ja polükarbonaadi puhul on UV-filter juba baasmaterjalis olemas, mistõttu polaroidkilele enam midagi ei lisata
Drivewear
Kombineeritud fotokroom- ja polaroidprilliklaas, mis on välja töötatud just sõidukijuhtidele. Esialgselt rohekas-kollane toon toob pilves ilmaga välja rohkem kontrasti. Päikesepaistelise ilmaga tumeneb klaas sõidukis rohkem kui tavaline fotokroom ning polaroidfiltrid vähendavad peegeldusi pindadelt. Õues tumenevad klaasid UV-kiirguse toimel maksimaalselt, säilitades samas väga hea optilise selguse.
Ajalugu
Esimesi polariseeritud prilliläätsi esitles 1928. aastal nüüdseks juba väga tuntud firma Polaroid asutaja Edwin H. Land, kes valmistas esimese polaroidkile, mille dikroism ehk valguse lahutus oli tingitud valguse neeldumisest kilesse viidud orienteeritud jodohiniinsulfaadi mikrokristallides. Esimesed polaroidläätsed olid eranditult planumid ehk ilma optilise tugevuseta prilliläätsed ja neid kasutati sportimisel. Tänapäeval hindavad polaroidläätse häid omadusi mitte ainult sportlased, vaid ka päikeseprillide tavakasutajad. Kindlasti on selles oma osa ka erinevate tehnoloogiate arengul, mis võimaldab valmistada ka optilisi ja fotokroomseid polaroidläätsi
Valmistamine
Polaroidlääts on kõrgtehnoloogiline toode, mille maksumus on tavalise päikeseklaasiga võrreldes oluliselt kõrgem. Seetõttu tuleb polaroidläätsedega töötamisel järgida kindlaid juhtnööre vältimaks läätsede kõlbmatuks muutumist ja taotledes raami paigaldatud polaroididelt maksimaalset võimalikku efekti. Kõigepealt tuleb teada polaroidläätse ehitust – mineraalläätses asub polaroidfilter läätse paksuse suhtes keskel, plastiku ja polükarbonaadi puhul aga keskjoone suhtes eespool, umbes kolmandiku piiril.
Polariseeriva prilliläätse tähtsaim osa on polariseeriv kile ehk film. Polaroidkile valmistamiseks kasutatakse polüvinüülalkoholist valmistatud kilet, mida kuumutatakse ja seejärel venitatakse, mille tulemusel molekulid paiknevad paralleelseteks kiududeks venitusjõu suunas. Seejärel kastetakse kile madala kontsentratsiooniga joodilahusesse, mille molekulid omakorda haakuvad paralleelsete polüvinüülalkoholi struktuuridega, moodustades polariseeriva filtri. Patenteeritud on erinevaid polaroidmaterjale vedelkristall-polümeeride ja dikroomsete (neeldumine sõltub suunast) värvimolekulide baasil.
Plastikmaterjalist polariseeruvad prilliläätsed valmistatakse vormimise ehk valumeetodil: vormi keskele kinnitatud polaroidfilmi pooltele valatakse monomeer, mis polümeriseerub, tahkub, muutes polaroidi läätse sees olevaks lahutamatuks osaks.
Polaroidläätsed ei kannata kõrgeid temperatuure, mistõttu tuleb jälgida, et veevool käiakivile ei oleks mingil juhul takistatud. Polaroidi plastraami paigaldamisel tuleb läätse föönist tuleva liigse kuumuse eest kaitsta näiteks prillilapiga.